آذربایجان باشباخانی نوروز محمدوو استعفا ائتدی، یئرینه علی اسدوو گتیریلدی.
آذربایجان میللی مجلیسی، اؤلکه‌نین یئنی باشباخانینی تعیین ائتمک اوچون توپلاندی.
مجلیس باشقانی اوختای اسدوو، باشباخان نوروز محمدووون پرزیدنت ایلهام علی‌یئوه استعفاسینی سوندوغونو بیلدیردی.
اسدوو، محمدووون استعفاسینین قبول ائدیلدیگینی، پرزیدنت علی‌یئوین، باش باخانلیغا، اقتصادی قونولاردان سوروملو پرزیدنت کؤمکچیسی علی اسدووو تکلیف ائتدیگینی بیلدیردی.
علی اسدوو، ائدیله‌ن سس وئرمه‌ده آذربایجانین یئنی باشباخانی سئچیلدی.
باشباخان اسدوو، سس وئرمه‌دن سونرا ائتدیگی دانیشمادا، اؤزونه دویولان گوون اوچون تشکر ائتدی.
۳۰ نوامبر ۱۹۵۶دا ناخچیواندا دوغولان، موسکوا خالق اقتصادی انستیتوسون‌دان ۱۹۷۸ده ماذون اولان اسدوو، سووئتلر دؤورون‌ده آذربایجان میللی علملر آکاد‌میسین‌ده مختلیف وظیفه‌لر یئریتدی. مستقیل‌لیک‌دن سونرا ۱۹۹۵ده میللت وکیلی سئچیله‌ن اسدوو، ۱۹۹۸ده اقتصادی قونولاردان سورملو پرزیدنت یاردیمچیسی اولاراق تعیین ائدیلدی. اسدوو، ۲۰۱۲دن اعتباراً عینی زامان‌دا پرزیدنت باش کاتیب یاردیمچیسی وظیفه‌سینی ایجرا ائدیردی.
